OpenLLM-France/wikimedia huggingface dataset:
# Posta-bezero

Posta-bezero bat posta elektronikoak irakurri eta bidaltzeko aplikazioa da. Mahaigaineko aplikazioez gain, web bidezko webmail bat ere izan daiteke.

## Posta-bezeroen zerrenda

* Microsoft Windows:
** Eudora.
** Microsoft Outlook.
** Pegasus.
** Mozilla Thunderbird.
* Unix/Linux:
** /bin/mail.
** Elm.
** Mutt.
** Emacs readmail.
** KMail.
** Evolution.
** Mozilla Thunderbird.
** Pine.
** Sylpheed.
* DOS:
** Nettamer.
* Mac OS X:
** Mozilla Thunderbird.
** Apple Mail.
** Microsoft Entourage.
* Web bidezkoak:
** 24SevenOffice.
** Citadel.
** Horde IMP.
** Hula project.
** WebPine.
** RoundCube Webmail.
** Skweezer Mail.
** SquirrelMail.
** Zimbra.

## Kanpo estekak

* Datuak: Q570871
* Multimedia: Email clients / Q570871
# Proteus

Proteus honakoa izan daiteke:

## Generoak

* Proteus bakterioa.
* Proteus anfibioa.
* Proteus trilobitea.
# Proteus (bakterioa)

Proteus generoa bakterio Gram negatiboz osatuta dago, Enterobacteriaceae familia barnean sailkatzen direnak. Anaerobio fakultatiboak dira eta mugikorrak. Morfologiaren aldetik bazilo txikiak dira. Ez dute esporarik sortzen.
Enterobakterio guztien antzera Proteus giza zein animalien hestean bizi ohi da, komentsal moduan eta inongo kalterik eragin gabe.
Genero honetako ezaugarri biokimiko nagusiak honako hauek dira:
* anaerobio fakultatiboak, Enterobakterio guztien antzera.
* oxidasa (-)
* katalasa (+)
* glukosa hartzitzen dute, CO2 gasa sortuz
* laktosaren hartzidura (-)
* urearen hidrolisia (+)
Proteus-en berezko ezaugarria urea molekula hidrolizatzeko ahalmena da, ureasa izeneko entzima baitu. Ezaugarri hau erabiltzen da sarritan laborategian, bakterio honen bilaketa egiten denean:
    CO (NH$_2$)$_2$ + H$_2$O → 2 NH$_3$ + CO $_2$
    CO (NH$_2$)$_2$ urea izanik.
Urea hidrolizatzerakoan amoniako agertzen da, ingurumenaren pH igoz. Proteus-ek erresistentzia handia du pH alkalinoekiko, eta gai da ingurune horietan hazitzeko.
Ureolitikoak izateaz gain, andui asko proteolitikoak dira: aminoazidoak desaminatzen edota deskarboxilatzen dituzte, aminak edo zetoazidoak sortuz. Hori dela eta, zeregin garrantzitsua burutzen dute hilotzen usteltze prozesuetan.

## Habitat eta Patogenia

Giza zein animalien hesteetan bizitzeaz gain, Proteus batzuk aske bizi dira, uretan edo lurzoruan. Zenbait espezie patogenoak dira, infekzio oportunistak garatuz. Horrek esan nahi du mikrobioa patogeno bihurtzen dela aldeko baldintzak dituenean: pertsona immunogutxituengan, esaterako, patologia desberdinak eragiten ditu.
Gernu-infekzioak eragin ohi dituzte bakterio hauek. Andui batzuk oso erresistenteak dira zenbait antibiotikoekiko.
* Datuak: Q132229
* Multimedia: Proteus (bacterium) / Q132229
* Espezieak: Proteus (Enterobacteriaceae)
# Prothamnodes

Prothamnodes Oecophoridae familiako tximeleta genero bat da. Bere espezie tipoa Prothamnodes platycycla da.

## Espezieak

| Espeziea | Irudia | Egoera |
| Prothamnodes bathocentrella | | daturik gabe |
| Prothamnodes platycycla | | daturik gabe |

## Kanpo estekak

* Datuak: Q10354663
# Prothinodes

Prothinodes Tineidae familiako tximeleta genero bat da. Bere espezie tipoa Prothinodes lutata da.

## Espezieak

| Espeziea | Egoera |
| Prothinodes arvicola | daturik gabe |
| Prothinodes grammocosma | daturik gabe |
| Prothinodes lutata | daturik gabe |

## Kanpo estekak

* Datuak: Q7251802
* Espezieak: Prothinodes
# Préchacq-Navarrenx

Préchacq-Navarrenx (okzitanieraz Preishac de Navarrencs) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q858083
* Multimedia: Préchacq-Navarrenx / Q858083
# Prébendés karrika

Prébendés karrika (frantsesez: Rue des Prébendés) Baiona hiriko kalea da, Baiona Handian dagoena.
Montaut karrika eta Rempart Lachepaillet boulevard artean dago. Gouverneurs, Douer eta Faures karrikak zeharkatzen ditu.
Bertan Saubist etxea dago, XIV. mendeko hasieran eraikia eta 1927ko abenduaren 29tik aurrera monumentu historiko sailkatua.
Édouard Ducéréren esanetan, Erdi Aroan sarritan ibilitako kalea izan zen eta 1612ko hiriko mapan agertzen da.
Prébendiers izena, euskaraz "prebenda-eskale" esan nahi duena, gertuko sakristiatik datorkio. Erdi Aroan Saubier edo Saubiste izenak ere omen zituen.

## Galeria

* Saubist etxea

## Erreferentziak

* ↑ Mérimée dat-basea
* 1 2 3 Ducéré, Édouard. (1887-1889). Histoire topographique et anecdotique des rues de Bayonne, tome 1. Baiona, 69-70 or. ISBN 2910869113..
* ↑ Ací Gasconha. (2000). Bayonne par ses rues. Abacus édition, 115 or..

## Kanpo estekak

* Datuak: Q3451989
* Multimedia: Rue des Prébendés / Q3451989
# Pierre-de-Coubertin estadioa

Pierre-de-Coubertin estadioa (frantsesez: stade Pierre-de-Coubertin) Parisen dagoen kirol pabilioia da. Paris Saint-Germain Handball eskubaloi taldearen egoitza da. Pierre-de-Coubertin estadioa 1937an ireki zuten Erakusketa Unibertsalerako; 1946an, Bigarren Mundu Gerraren ondoren, berreraiki zuten. Gaur egun, estadioak 4.835 eserleku ditu. BR Paris taldearen egoitza izateaz gain, Paris-Levallois Basket saskibaloi taldearena ere bada, Frantziako Gaz Irekia emakumezkoen tenis torneokoa, eta urtero eskrima ekitaldiak izaten ditu: Parisko Nazioarteko desafioa (urtarrilean) eta Monal Desafioa (otsailean). 1961eko Parisko sarraskian atxilotze zentro gisa erabili zuten estadioa. Gainera, beste kirol batzuetarako erabiltzen da, boxeoa kasu.

## Galeria

* Kanpoaldea
* kirol ikuskizunak
* Judo
* Boleibol
* Saskibaloi
* Eskrima
* Eskubaloi

## Kanpo estekak

* Datuak: Q462240
* Multimedia: Stade Pierre-de-Coubertin (Paris) / Q462240
# Pierre-Étienne Cabarrus

Pierre-Étienne Cabarrus (Baiona?, 1743ko urriaren 19a - ?, 1819), Esteban Cabarrus izenaz ere ezaguna Gipuzkoan agertzen denean, Bordeleko bankaria, eta bertako burtsako artekari eta kontsula izan zen, baita Pirinio Apaletako kontseilari nagusia eta Baionako Merkataritza Ganberako zuzendaria ere. Anaia bat izan zuen, ezaguna, Frantzisko Cabarrus, eta bi arreba: Jeanne, François Faurie politikari frantses eta negozio gizonaren ama, eta Catherine Martine, Donibane Lohizuneko L'Infante deitu etxeko [Jean-Baptiste] Haraneder jabearen emaztea.
Cabarrus Filipinetako Errege Konpainiako faktorea izan zen Pasaian, eta arazoak izan zituen Inkisizioarekin, 1790eko maiatzean bertako Casa del Café ezaguneko eztabaidetan Frantziako herriak eta Nazio Biltzarrak apezpikuak baliozta zitzaketela esan zuenean.
Konbentzioaren Gerrako frantses armada iraultzailearen okupazio aldian, Pasaian geratu zen. Baionako udalaren ordezkaria ere bazen 1794ko udaberrian, eta Parisen Tallienek lapurtarren errepresioaren kontra aurkeztutako txosten bat babestu zuen. Dena den, Gipuzkoan, kolaborazionista zen, eta aktiboki aritu zen lankidetzan agintari frantses berriekin, atxiloketak eginez eta elizetako zein ihesi joandakoen biltegiak eta, oro har, ondasun higiezinak bahituz. Basileako Bakearen ondoren, Tallienek kolaborazionistak zigorgabetzeko gutun bat idatzi zion Godoyri, tartean zela PIerre-Étienne bere senitarteko politikoa.

## Oharrak

* ↑ Etxearen jatorrizko izena Joanoenia zen, alegia, Joano Haranederren etxea, Joseph Nogareten arabera. Haranedertarrak Donibane Lohizuneko burges aberatsak ziren; ikus Bulletin de la Société des sciences, lettres et arts de Bayonne, 1933 - Manex Goihenetxek aipatutako dokumentazioa, Histoire générale du Pays basque IV : Révolution de 1789, 4. liburukia, Donostia / Bayonne, Elkarlanean, 2002, (ISBN 2913156460 eta 9782913156463, OCLC 492295167), 55. or.

## Erreferentziak

* Carlos Rilova Jericó: "San Sebastián en el mapa de la Historia marítima de Europa. Tres episodios del siglo XVIII". BEHSS, nº 44, 2011, pp. 467–491
* 1 2 Aragón Ruano, Álvaro. (2011). «La Guerra de la Convención, la separación de Guipúzcoa y los comerciantes vasco-franceses y bearneses» Pedralbes (31): 170-175. ISSN 0211-9587. (Noiz kontsultatua: 2018-12-09).

## Ikus, gainera

* Caracasko Gipuzkoar Konpainia
* Teresa Cabarrús
* Simon Aragorri

## Kanpo estekak

* Datuak: Q62749673
# Pierre-Xavier Mugaburu

Pierre-Xavier Mugaburu (Getaria, 1850eko irailaren 1a - 1910eko maiatzaren 27a) lapurtar misiolari katolikoa izan zen.
Missions étrangères de Paris delako erakundearen kide zela, 1874an apaiztu eta Japoniara joan zen. 31 urte zituelarik, Yokohamako europarren erretore izendatu zuten. 1906ko ekainaren 27tik aurrera Tokioko artzapezpikua izan zen.

## Erreferentziak

* ↑ Archbishop Pierre-Xavier Mugabure, M.E.P. † Catholic-hierarchy.org
* ↑ Pierre-Xavier Mugabure Saubaber Auñamendi Eusko Entziklopedia

## Kanpo estekak

* Datuak: Q12265942
* Multimedia: Pierre-Xavier Mugabure / Q12265942
# Pierre-de-Bresse kantonamendua

Pierre-de-Bresse kantonamendua Frantziako kantonamendu bat da. Saona eta Loira departamenduan dago, Borgoina-Franche-Comté eskualdean. Guztira 33 udalerri ditu eta Pierre-de-Bresse da bere hiriburua.

## Kanpo estekak

* Datuak: Q780968
* Multimedia: Canton de Pierre-de-Bresse / Q780968
# Prairieton udalerria, Vigo konderria (Indiana)

Prairieton udalerria Ameriketako Estatu Batuetako Indiana estatuko udalerri bat da, Vigo konderrian. Azken zentsuaren arabera 1.130 biztanle zituen, 18.51 milia karratu (47.9 km$^2$) eremuan.

## Ekonomia

2020ko zentsuaren arabera, Prairieton udalerriak 403 etxebizitza zeuden. Per capita diru-sarrerak 24.301 estatubatuar dolar ziren.

## Kanpo estekak

* Datuak: Q7238071
# Prairieville (Louisiana)

Prairieville Ameriketako Estatu Batuetako erroldak esleitutako leku bat da. Ascension parrokian kokatuta dago, Louisiana estatuan. 33.197 biztanle ditu, 57,183809 kilometro koadroko azaleran banatuta.

## Ikus, gainera

* Ascension parrokia

## Kanpo estekak

* Datuak: Q7238075
* Multimedia: Prairieville, Louisiana / Q7238075
# Prakasam barrutia

Prakasam barrutia Indiako barruti bat da, Andhra Pradesh estatuan. 3.397.448 biztanle ditu 17.626 kilometro koadrotan.

## Mugakideak

Honako barrutiekin egiten du muga:
Mahbubnagar barrutia Sri Potti Sri Ramulu Nellore barrutia Kadapa barrutia Guntur barrutia

## Ikus, gainera

* Andhra Pradesh

## Kanpo estekak

* Datuak: Q15390
* Multimedia: Prakasam district / Q15390
# Prakrito

Prakritoa (prakṛta) antzinako Indian mintzatzen zen indoariar hizkuntzen multzo bat izan zen.
Sanskritoa brahmanek (apaiz) erritu erlijiosoetan erabilitako hizkuntza jasoa zen eta, prakritoa, berriz, erlijio heterodoxoetan (jainismoan eta budismoan). Izena sanskritozko प्राकृत prākrita (‘jatorra’) hitzetik dator.
Hizkuntza prakrito nagusiak honakoak dira:
* Antzinako prakritoa, Ashoka enperadoreak erabili zuena.
* Paliera, budistek erabilia.
* Maharastria, egungo maratheraren arbasoa.
* Saurasenia.
* Magadhia, ekialdekoa.
* Ardhamagadhia, jainistek erabilia.
* Jai-Saurasenia
* Jain-Maharastria.
* Apabhramsa, azken dialektoa.

## Erreferentziak

* ↑ 47. araua - Hizkuntza hilak eta klasikoak. Euskaltzaindia (Noiz kontsultatua: 2010-12-23).

## Kanpo estekak

* Datuak: Q192170
* Multimedia: Prakrit / Q192170
# Prakovce

Prakovce Eslovakiako udalerri bat da, Gelnicako barrutian kokatuta. 31,91 km²ko azalera du eta 3344 biztanle 2017ko datuen arabera.

## Historia

Idatzizko lehen aipamena 1368. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q538055
* Multimedia: Prakovce / Q538055
# Pralboino

Pralboino Italiako udalerri bat da. Bresciako probintzian kokatuta dago, Lombardia eskualdean. 2.778 biztanle ditu, 17,16 kilometro koadroko azaleran banatuta.

## Mugakideak

Pralboinok honako udalerri hauekin egiten du muga:
Gambara Gottolengo Milzano Pavone del Mella Seniga Ostiano

## Kanpo estekak

* Datuak: Q111479
* Multimedia: Pralboino / Q111479
# Prali

Prali Italiako udalerri bat da. Turingo Hiri Metropolitanoan kokatuta dago, Piemonte eskualdean. 255 biztanle ditu, 72,61 kilometro koadroko azaleran banatuta.

## Mugakideak

Pralik honako udalerri hauekin egiten du muga:
Angrogna Bobbio Pellice Pragelato Salza di Pinerolo Villar Pellice Perrero Sauze di Cesana Abriès

## Kanpo estekak

* Datuak: Q10203
* Multimedia: Prali / Q10203
# Rapa-Nui (filma)

    Artikulu hau filmari buruzkoa da; beste esanahietarako, ikus «Rapa Nui».
Rapa-Nui (euskaraz: «Rapa Nui») 1994ko Kevin Reynolds estatubatuar zinema zuzendariaren abenturazko filma bat da. Jason Scott Lee, Esai Morales eta Sandrine Holt aktoreek antzeztu zuten.
Pazko uhartean girotuta dago.

## Argumentua

Oharra: Atal honek istorio osoa edo amaiera argitzen du.
1742an Ozeano Barean Jacob Roggeveen herbeheretar itsasgizonak ezerezaren erdian zegoen uharte bat topatu zuen, bertakoek Rapa Nui deitzen zuten, europarrek Pazko uhartea izenez bataiatu zuten. Herbeheretarrek uhartea topatu baino 42 urte lehenagotik, bertako bi tribuak diren Belarri-motzak eta Belarri-luzeen arteko nork denbora laburrenean moai handiena egiteko lehia bizia dago. Saria: uhartearen agintaritza.

## Aktoreak

* Jason Scott Lee: Noro
* Esai Morales: Make
* Sandrine Holt: Ramana
* Eru Potaka-Dewes: Ariki-mau
* Gordon Hatfield: Riro

## Kanpo estekak

* Datuak: Q664318
# Rapa Nui

Rapa Nui, Rapanui o Rapa nui izan daiteke:
* Pazko uhartea edo Rapa Nui, Ozeano Bareko uhartea;
* Rapa Nui, bertokoen hizkuntza;
* Rapa Nui, bertoko herria;
* Rapa Nui, 1994ko filma.
# Rapa Nui (hizkuntza)

    Artikulu hau hizkuntzari buruzkoa da; beste esanahietarako, ikus «Rapa Nui».
Rapa Nui edo rapanui austronesiar hizkuntza bat da, fijiar-polinesiar taldearen barnekoa, Pazko uhartean hitz egiten dutena.
Haren egitura fonetikoa polinesiarra da, bost fonema bokaliko eta kontsonante kopuru txiki batekin. Morfologikoki, markeserarekin antza handia du, baina haren fonologiak maorierarena dirudi.
2500 hiztun baino gehiago ez daude, 2000 uhartean bertan eta gainerakoak Txile kontinentalean eta munduko beste toki batzuetan, nahiz eta Du Feuk kopuru osoa 2000 inguruan jartzen duen; Ethnologuek, aldiz, 2200 inguru zenbatu ditu uhartean, eta 200 edo 300 inguru handik kanpora, Txilen zein beste leku batzuetan. Comisión de Estructuración de la Lengua pascuense izeneko erakundeak oinarrizko gramatika eta hiztegi etimologikoa egin ditu.

## Erreferentzia zerrenda

* ↑ Berria. Estilo Liburua. .
* ↑ du Feu, Verónica. (1996). Rapanui: Descriptive Grammar Series. Londres & New York: Routledge, 1 or..
* ↑ (Ingelesez) Lewis, M. Paul, ed. Ethnologue: Languages of the World. (16. argitaraldia) Dallas, Texas: SIL International.

## Kanpo estekak

* Datuak: Q36746
# Rapa das Bestas

A Rapa das Bestas Galiziako hainbat herritan ospatzen den urteroko jai bat da, non mendian aske bizi diren zaldiak curro izeneko itxitura batean bildu, markatu eta horiei zurda mozten zaien.
As bestas filmeko lehen bi minututan festa horretako eszenak azaltzen dira. Geroago, filmean, protagonista batzuek horrelako blokeo bat ere erabiliko dute.

## Ikus, gainera

* As bestas

## Kanpo estekak

* Datuak: Q2356144
* Multimedia: Rapa das bestas / Q2356144
# Rapa (telesaila)

Rapa espainiar telesaila da, Pepe Coirak eta Fran Araújok Movistar+entzat egina.

## Sinopsia

Oharra: Atal honek istorio osoa edo amaiera argitzen du.
«Piztien rapa» antzinako tradizio galiziar bat da. A Capelada mendilerroan zaldiak aske bizi dira, tradizio hori ospatzen duten egunean izan ezik. Gatibutasun hori du sinbolo Rapa telesailak, kostaldeko gune umel, hotz eta ilunetan giroturiko thriller espainiarrak. Hilketa bat dute abiapuntu, herriko alkatearen hilketa, hain justu. Gertakari hori aitzakia ezin hobea bilakatuko da komunitateko trapu zikinak eta administrazio publikoaren ustelkeria aireztatzeko.
Bigarren denboraldian, argitu gabeko bi krimenek elkartuko ditu berriz ere Tomas, irakasle frustratua, eta Maite, Guardia Zibileko sarjentua. Arau zorrotzezko ontzi baseen mundu itxian eta preskribatzear dagoen hilketa batean murgilduko dira.

## Aktoreak

* Javier Cámara: Tomás Hernández
* Mónica López: Maite Estévez
* Lucía Veiga: Norma Muiños Álvarez
* Eva Fernández: Dubra Varela Seoane
* Jorge Bosch: Segura
* Berta Ojea: Balbina Álvarez
* Ricardo de Barreiro: Samuel Varela Seoane
* Toni Salgado: Eliseo Bastida Seara
* Santi Prego: Ceide
* Iria Sobrado: Helena Beira
* Tito Asorey: Darío Cimadevila
* Adrián Ríos
* Mabel Rivera: Amparo Seoane
* Manuel Millán
* Antonio Mourelos

## Erreferentziak

* ↑ «Krimenaren agertokian, despistean jolasean» Berria 2022-05-21 CC BY-SA 4.0 lizentziapean.
* ↑ «Rapa» Berria 2023-06-17 CC BY-SA 4.0 lizentziapean.

## Kanpo estekak

* Datuak: Q112084088
# Rapa Nui (etnia)

    Artikulu hau herriari buruzkoa da; beste esanahietarako, ikus «Rapa Nui».
Rapa Nui edo Rapanui Pazko uharteko etnia indigena da.

## Deskribapena

Rapanui herria Polinesiatik etorritako lehen biztanleetatik eratorritakoa da. Arikiek, zuzenean jainkoengandiko jatorria zutenek, gizartea gobernatzen zuten. Gizarte hau tributan (mata) banatuta zegoen, oso maila estratifikatuekin. Tribu bakoitzak gune bat (kāinga) hartzen zuen. Biztanle gehienak barnealderantz bizi ziren, laborantza guneen ondoan. Kostaldean gune erlijioso, politiko eta zeremonialak ezarri ziren (Anakena, Akahanga), non moaiek ordezkatutako arbaso ia jainkotuak gurtzen ziren.
Uste denez, Rapa Nuiko populazioak gainpopulazio krisi bat jasan zuen XVII. eta XVIII. mendeetan, tribuen artean gerrak eragin zituena. Honen ondorioz, aldare zeremonialak suntsitu eta moaiak zizelkatzen ziren harrobiak bertan behera utzi zituzten. Bertakoak haitzuloetan bizitzen hasi ziren, eta aldian-aldian elikagai eskasia jasan behar izan zuten. Orduan zeremonia berri bat sortu zen: Tangata Manena ('gizon-txoria') deritzona.
Rapa Nuiek 1722ko apirilak 5ean izan zuten lehen harremana mendebaldar batekin, Jacob Roggeween itsasgizon holandarra uhartera iritsi zenean.
Egun, bere aktibistek uhartearen burujabetza aldarrikatzen dute.

## Erreferentziak

* ↑ (Ingelesez) Santa Clara Law Digital Commons. The Situation of the Indigenous People of Rapa Nui and International Law: Reflections on Indigenous Peoples and the Ethics of Remediation. .

## Kanpo estekak

* Datuak: Q852486
* Multimedia: Rapa Nui people / Q852486
# Rapaggio

Rapaggio, (korsikeraz: Rapaghju) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 22 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1240504
* Multimedia: Rapaggio / Q1240504
# Rapagnano

Rapagnano Italiako udalerri bat da. Fermoko probintzian kokatuta dago, Markak eskualdean. 1.908 biztanle ditu, 12,65 kilometro koadroko azaleran banatuta.

## Mugakideak

Rapagnanok honako udalerri hauekin egiten du muga:
Grottazzolina Magliano di Tenna Monte San Pietrangeli Torre San Patrizio Fermo Montegiorgio Francavilla d'Ete

## Kanpo estekak

* Datuak: Q59285
* Multimedia: Rapagnano / Q59285
# Raccuja

Raccuja Italiako udalerri bat da. Messinako probintzian kokatuta dago, Sizilia eskualdean. 864 biztanle ditu, 25,2 kilometro koadroko azaleran banatuta.

## Mugakideak

Raccujak honako udalerri hauekin egiten du muga:
Montalbano Elicona San Piero Patti Sant'Angelo di Brolo Sinagra Ucria Floresta

## Kanpo estekak

* Datuak: Q491430
* Multimedia: Raccuja / Q491430
# Race Imboden

Race Alick Reid Imboden, (Tampa, AEB, 1993ko apirilaren 17a), Floretea-taldeka kategorian aritzen den eskrimalari estatubatuarra da..
Bi Udako Olinpiar Jokotan dominak eskuratu zituen; Rio 2016an (Rio de Janeiro), brontzezkoa, eta, Tokio 2020an (Tokio), berriz, brontzezkoa, bietan eskriman, Floretea-taldeka kategorian eta AEBren izenean; Tokion, Frantziako taldearen (urrezko domina) eta ROCeko taldearen (zilarrezko domina) atzetik sailkatu zen AEB.
Tokion, honako hauek osatzen zuten taldea: Race Imboden, Nick Itkin, Alexander Massialas eta Gerek Meinhardtek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 03 ! | Gizonezkoa, Floretea-taldeka kategoria. |
| 2020 | Tokio Japonia | 03 ! | Gizonezkoa, Floretea-taldeka kategoria. |

## Erreferentziak

* ↑ «Race Imboden» olympedia.org (Ingelesez)
* ↑ "Race Imboden" olympics.com (Gaztelaniaz)

## Kanpo estekak

* Datuak: Q389550
* Multimedia: Race Imboden / Q389550
# Raceland (Kentucky)

Raceland Kentuckyko hiri bat da. Greenup konderrian kokatua dago. 2010ean 2.424 biztanle zituen, 6,44 kilometro koadrotan banatuta.

## Ikus, gainera

* Greenup konderria

## Kanpo estekak

* Datuak: Q2059141
# Racecourse Ground

Racecourse Ground, galesez: Y Cae Ras, Galesko Wrexham hiriko futbol zelai bat da. Wrexham Football Club futbol taldearen egoitza da.
1807an inauguratu zen, eta 1864an, bertan, futbol partiduak jokatzen hasi ziren. Errekorren Guinness Liburuaren arabera, gaur egungo munduko nazioarteko partidu bat jokatu izan zen estadiorik zaharrena da, 1877an Galesko futbol selekzio nazionala eta Eskoziako futbol selekzio nazionalaren arteko partiduaren jokalekua izan baitzen. Historian zehar, zelai honetan kriket, errugbi eta futbol partiduak nahiz zaldi lasterketak ospatu izan dira.

## Iruditegia

* Kanpoaldea.
* Eric Roberts harmaila.
* Sainsbury harmaila.
* Atea eta ondoetako harmaila.

## Kanpo estekak

* Datuak: Q1202579
* Multimedia: Racecourse Ground / Q1202579
# Racemiguembelina

Racemiguembelina Heterohelicoidea superfamiliako generoetako bat da. Familiako ezaugarriak ditu eta gainera honako hauek:
* Gaztaroan biseriatua, heltzean razimo eran sortzen dira ganbarak.
* Estria longitudinalak.
Maastrichtiar garaian agertu ziren eta itsaso tropikaletan bizi ziren.

## Erreferentziak

* MICROPALEONTOLOGIA. Molina, Eustoquio - 2º ed. Zaragoza: Prensas Universitarias de Zaragoza, 2004.

## Ikus, gainera

* Heterohelicoidea
* Globigerinina
* Foraminifero
* Datuak: Q9065559
* Espezieak: Racemiguembelina
# Rachael Blackmore

Rachael Blackmore (Killenaule, Irlanda, 1989ko uztailaren 11) irlandar jockey-a da, eta National Hunt-eko lasterketetan lehiatzen da. 2021ean, Grand National saria irabazi zuen lehen amazona bihurtu zen.

## Biografia

Blackmore Irlandako Tipperary konderriko Killenauletik dator. 2011ko otsailaren 10ean lortu zuen lehen garaipena zaldizko zale gisa. Profesional bihurtu zen 2015eko martxoan, eta lehen garaipen profesionala lortu zuen 2015eko irailean. 2019an, Cheltenhameko Jaialdian lortu zuen lehen garaipena Irlandako 1. mailako lasterketa batean, urte horretako apirilean. 2018-2019 denboraldia 90 garaipenekin amaitu zuen, eta bigarren postua lortu zuen Irish Jump Racing Champion Jockey lehiaketan, Paul Townend-en atzetik. 2019-2020 denboraldi laburrean hirugarren amaitu zuen. Blackmore bereziki lotua dago Henry de Bromhead entrenatzailearen ukuilura.
2021ean, bi "lehen" postu lortu zituen Cheltenhameko Jaialdian, eta Champion Hurdle irabazi zuen lehen amazona bihurtu zen. Lau egunetan sei garaipen lortuta, Cheltenhameko zaldizko liderrarentzako Ruby Walsh Saria irabazi zuen lehen jockeya bihurtu zen.
2021eko apirilean, Grand National saria irabazi zuen lehen amazona izan zen.

## Garaipenak
### Ireland

* Arkle Novice Chase - (1) Notebook (2020)
* Hatton's Grace Hurdle - (2) Honeysuckle (2019, 2020)
* Irish Champion Hurdle - (2) Honeysuckle (2020, 2021)
* Irish Daily Mirror Novice Hurdle - (1) Minella Indo (2019)
* Mares Novice Hurdle Championship Finala - (1) Honeysuckle (2019)
* Paddy's Reward Club Chase - (1) A Plus Tard (2019)
* Racing Post Novice Chase - (1) Notebook (2019)
* Slaney Novice Hurdle - (1) Bob Olinger (2021)

### Great Britain

* Grand National - (1) Minella Times (2021).

## Erreferentziak

* ↑ Rachael Blackmore among those celebrating on Saturday. Racing Post 2020-07-10.
* 1 2 Brewin, John. (2021-04-10). «Rachael Blackmore and Minella Times win historic Grand National – live!» The Guardian.
* 1 2 3 EFE. (2021-04-10). «Rachael Blackmore, primera mujer en ganar el Grand National» RTVE.es.
* ↑ Rachael Blackmore. Horse Racing Ireland.
* ↑ Unassuming Rachael Blackmore scales fresh heights to finally take centre stage. The Irish Times.
* ↑ «Guard of honour for Cheltenham heroes as Rachael Blackmore and Jack Kennedy return to action in Thurles» Irish Independent 2021-03-20.

## Kanpo estekak

* Datuak: Q101103548